google/wiki40b huggingface dataset:
अंतरराष्ट्रीय मानकीकरण संगठन

यह लेख या कुछ अंश अपनी मूल भाषा में है, जिससे कि इन तथ्यों की मौलिकता बनी रहे। कृपया इसे अनुवाद करने का प्रयास न करें, या पहले संवाद पृष्ठ पर चर्चा करके फिर सुधार करें।
'अन्तराष्ट्रीय मानकीकरण संगठन (फ्रेंच में Organisation internationale de normalisation), जिसे अधिकतर ISO कहा जाता है, विभिन्न राष्ट्रों के मानक संगठनों के प्रतिनिधियों से गठित एक अन्तर्राष्ट्रीय मानक-विन्यास संस्था है। इसकी स्थापना 23 फरवरी, 1947 को हुई थी, विश्वव्यापी औद्योगिक एवं वाणिज्यिक मानकों को घोषित करने हेतु। इसका मुख्यालय जेनेवा, स्विट्जरलैंड में स्थित है।
यद्यपि ISO स्वयं को एक गैर सरकारी संगठन कहता है, इसकी मानक स्थापित करने की क्षमता, जो कि प्राय्ः विधि बन जाते हैं, या तो समझौतों के द्वारा, या फिर राष्ट्रीय मान; यह इसको गैर सरकारी संगठनों से अधिक शक्तिशाली बनाता है। वैसे व्यवहार में यह एक संकाय या अल्पकालीन संगठन जैसे कार्यरत है, जिसकी सरकारों से मजबूत कङियाँ हैं।.

नाम एवं संक्षेपाक्षर

इस संगठन का लोगो या चिह्न दो आधिकारिक भाषाओं में है अमरीकी अँग्रेजी एवं फ्रेंच। इसमें ISO अक्षर भी सम्मिलित हैं, जिनसे यह प्रायः जाना जाता है, जो कि इसकी संक्षिप्ति है। बल्कि यह संक्षिप्ति यूनानी/ग्रीक शब्द ἴσος (isos) से बना है, जिसका अर्थ है बराबर। यह मानते हुए कि संगठन का भिन्न भाषाओं में भिन्न संक्षिप्ति बनेगी, यह तय किया कि एक सर्वव्यापी सर्वमान्य नाम ISO ही चलाया जाए। यह स्वयं में इस संगठन का उद्देश्य सिद्ध करता है।

ISO प्रलेख प्रकाशनाधिकार

ISO प्रलेख प्रकाशनाधिकार सुरक्षित होते हैं, एवं ISO अधिकतर की प्रतियों का मूल्य लेता है। वैसे अधिकतर के मूल्य केवल इलैक्ट्रॉनिक रूपाकार में ही लिए जाते हैं। यद्यपि उपयोगी, परंतु इन प्रलेखों को प्रयोग करते हुए यह ध्यानयोग्य है, कि इनकी प्रचुर मात्रा में भी परिवर्तन की संभावना है, इससे पहले कि यह मानक ही नाअ बन जाए। ISO एवं इसके आधिकारिक संयुक्त राज्य प्रतिनिधि एवं अन्तर्राष्ट्रीय विद्युततकनीकी आयोग (International Electrotechnical Commission) द्वारा कुछ मानक नि:शुल्क उपलब्ध कराए जाते हैं।

IWA प्रलेख

ISO/TS जैसे, अंतरराष्ट्रीय कार्यशाला समझौता International Workshop Agreement (IWA) भी ISO का एक और शस्त्रागार है, जो कि उन क्षेत्रों में, जहाँ तकनीकी संरचना एवं निपुणता अभी नहीं पहुँची है; वहाँ मानकीकरण की आवश्यकताओं पर त्वरित प्रतिक्रिया उपलब्ध कराता है। यह उपयोगिता विश्वव्यापी तकनीकी अत्यावश्यकता को भरण करती है।
भार एवं मापन अन्तर्राष्ट्रीय समिति

The International Committee for Weights and Measures is the English name of the Comité international des poids et mesures (CIPM, sometimes written in English Comité International des Poids et Mesures). It consists of eighteen persons from Member States of the Convention du Mètre (Metre Convention). Its principal task is to ensure world-wide uniformity in units of measurement and it does this by direct action or by submitting proposals to the General Conference on Weights and Measures (CGPM, Conférence générale des poids et mesures). Note that the abbreviation ICWM does not exist.
A recent focus area of the CIPM has been the establishment of the CIPM Arrangement de reconnaissance mutuelle (Mutual Recognition Arrangement, MRA) which serves as the framework for the mutual acceptance of measurements performed in the Member States of the Metre Convention.
The CIPM meets annually at the International Bureau of Weights and Measures (BIPM, Bureau international des poids et mesures), and discusses reports presented to it by its Consultative Committees. It issues an Annual Report on the administrative and financial position of the BIPM to the governments of the Member States of the Metre Convention.
छप्पन कविताएं-बालमणि अम्मा

छप्पन कविताएं भारत से मलयालम भाषा की सर्वाधिक प्रतिभावान कवयित्रियों में से एक नालापत बालमणि अम्मा का की छ्प्पन मलयाली कविताओं का हिन्दी में अनुवाद का संग्रह है, जो भारतीय ज्ञानपीठ प्रकाशन द्वारा 1971 में पहली बार प्रकाशित किया गया।
कृषि इंजीनियरी

कृषि उत्पादन एवं प्रसंस्करण के लिये प्रयुक्त इंजीनियरी कृषि इंजीनियरी कहलाती है। यह पशु जीवविज्ञान, पादप जीवविज्ञान, यांत्रिक इंजीनियरी, सिविल इंजीनियरी तथा रसायन इंजीनियरी को मिलाकर काम करती है।
शेरपुर

जनसांख्यिकी

भारत की २००१ की जनगडना के अनुसार इस गाव की आबादी २९६ थी, जिसमे महिलाओ की सन्ख्या १५१ और पुरुषो कि सन्ख्या १४५ थी |
फ्लोरस्पार

फ्लोरस्पार (Fluorspar) या फ्लोराइट (Ca F₂) हल्के हरे, पीले या बैंगनी रंग में तथा अधिकतर घन आकृति में मिलता है। इसकी चमक काँच के समान होती है। कठोरता 4 तथा आपेक्षिक घनत्व 3.2 है। इस खनिज का विशेष गुण है प्रतिदीप्ति (Fluorescence)।
कम ताप पर पिघलने के कारण इस खनिज का उपयोग लोह उद्योग में मल को बहाकर निकालने के लिए होता है। विश्व का लगभग तीन प्रतिशत फ्लोराइट चीनी मिट्टी उद्योग में प्रयुक्त होता है। इसके अतिरिक्त फ्लोराइट का उपयोग बहुत से रासायनिक पदार्थ, जैसे हाइड्रोफ्लोरिक एसिड आदि बनाने के काम में होता है।
भारत में यद्यपि यह खनिज अल्प मात्रा में बिहार, राजस्थान आदि प्रदेशों की शिलाओं में विद्यमान है, तथापि इसके आर्थिक दृष्टि से महत्वपूर्ण निक्षेप मध्य प्रदेश में डोंगरगढ़ से 14 मील की दूरी पर है। यहाँ 60 फुट की गहराई तक इस खनिज का भंडार एक लाख टन से अधिक अनुमानित किया गया है।
सान मारिनो की कम्युनिस्ट पार्टी (मार्क्सवादी-लेनीनवादी)

सान मारिनो का कम्युनिस्ट पार्टी (मार्क्सवादी-लेनीनवादी) (Partito Comunista (Marxista-Leninista) di San Marino) सान मारिनो का एक साम्यवादी राजनीतिक दल था। सान मारिनो का मार्क्सवादी-लेनिनवादी आंदोलन नें १९६८ में इस दल की स्थापना की।
इस दल नें १९६९ के संसदीय चुनाव में भाग लिया (१.२४%), पर कोई सीट नहीं जीत पाई। इस दल नें १९७४ के संसदीय चुनाव में भाग लिया (०.८%), पर कोई सीट नहीं जीत पाई।
ईश्वरदी उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

ईश्वरदी उपजिला बांग्लादेश के पूर्वी भाग में, राजशाही विभाग के  पाबना जिले  में स्थित है।
शान्तिडाँडा

शान्तिडाँडा नेपालके मेची अंचलके इलाम जिलाकी एक गाँव विकास समिति है।
लोकमहादेवी

लोकमहादेवी चालुक्य राजवंश के आठवें राजा विक्रमादित्य २ चालुक्य की पत्नी थीं।
जवाहरलाल नेहरू आयुर्विज्ञान महाविद्यालय, अजमेर

वृत्तांत

जवाहरलाल नेहरू मेडिकल कॉलेज के पहले प्रिंसिपल और नियंत्रक डॉ एस पी वांचू थे (उस समय न्यू विक्टोरिया अस्पताल के अधीक्षक)। इसका नाम  भारत के पहले प्रधान मंत्री, जवाहर लाल नेहरू के नाम पर रखा गया है। जिस अस्पताल  से कॉलेज संबद्ध  है, वह बहुत पहले १९वीं शताब्दी के उत्तरार्ध में  स्थापित किया गया था। प्रारंभिक दिनों के दौरान कॉलेज पुराने टीबी अस्पताल की इमारत में शुरू हुआ था और १९६७ के आसपास एक नई इमारत का निर्माण किया गया जिसमें यह वर्तमान में स्थित है । यह १९६५ में प्रति वर्ष ५० यूजी छात्रों के  साथ शुरू हुआ, जिसे बाद में १०० तक बढ़ा दिया गया और वर्तमान में १५० / वर्ष। हाल ही दिसंबर २०१५ में अपन गोल्डन जयंती वर्ष मनाया।

महाविद्यालय परिसर

शहर के मध्य में स्थित, मुख्य परिसर विरासत स्थलों से घिरा हुआ है जैसे कि अनसागर बारादारी, सर्किट हाउस (पहले अजमेर-मेरवाड़ा के मुख्य आयुक्त का कार्यालय), दौलत बाग, अकबरी संग्रहालय। इसके नजदीक पटेल स्टेडियम और मुलचंद चौहान इंडोर स्टेडियम और अकादमी हैं।
ज्वार भाटा (1944 फ़िल्म)

ज्वार भाटा १९४४ में बनी हिन्दी भाषा की एक फिल्म है। इसमें अन्य साथी कलाकारो के साथ हिंदी नायक दिलीप कुमार ने भुमिका निभायी थी।

बाहरी स्रोत

ज्वार भाटा (1944 फ़िल्म) इण्टरनेट मूवी डेटाबेस पर
बादशाहो

निर्माण

इसके निर्माण हेतु मिलन लुधरिया ने अजय देवगन को मुख्य किरदार के रूप में लिया। फ़िल्म की शूटिंग 15 अगस्त 2016 को मुंबई में शुरू हुई। शूटिंग का दूसरा भाग 1 दिसंबर 2016 को जोधपुर, राजस्थान में शुरू हुआ।
ह्यूग डेविड पुलित्ज़र

ह्यूग डेविड पुलित्ज़र (Hugh David Politzer; जन्म 31 अगस्त 1949) एक अमेरिकी सैद्धान्तिक भौतिक विज्ञानी हैं। उन्हें प्रबल अन्योन्य क्रिया सिद्धान्त में उपगामी स्वतंत्रता के आविष्कार के लिए डेविड जोनाथन ग्रॉस और फ्रैंक विल्चेक के साथ संयुक्त रूप से भौतिकी में नोबेल पुरस्कार से सम्मानित किया गया।
अभिसारी श्रेणी

परिचय

माना Sn = a1+...+an इस श्रेणी के प्रथम पदों n पदों का योग है। यदि n के अनन्त की ओर अग्रसर होने पर Sn एक परिमित सीमा S की ओर अग्रसर हो, तो श्रेणी 'S की ओर अभिसारित' (converge) कही जाती है तथा S 'श्रेणी का योग' कहलाता है।
यदि Sn अग्रसर होता है +अनन्त या -अनन्त की ओर, तो श्रेणी परिस्थिति के अनुसार + अनन्त या - अनन्त की ओर अपसारित (diverge) होती कही जाती है। यदि Sn परिमित रूप से दोलित होता है, अर्थात्‌ यदि प्रत्येक n के लिए।Sn। < K है और यदि Sn किसी सीमा की ओर अग्रसर नहीं होता है, तो श्रेणी परिमित रूप से दोलित करती कही जाती है। यदि n के अनंत की ओर अग्रसर होने पर,।Sn। अपरिमित रहता है और Sn किसी सीमा की ओर अग्रसर नहीं होता, तो श्रेणी अनंत रूप से दोलित होती कही जाती है।
उदाहरण के लिये, श्रेणी 1 - 1 + 1 - 1 +...के लिए n के सम या विषम होने के अनुसार Sn = 0 या 1 है। अत: यह श्रेणी परिमित रूप से दोलित है। श्रेणी 1 - 2 + 3 - 4 +....के लिए S₂ₙ = n, S₂ₙ₋₁ = n है और यह श्रेणी अनंत रूप से दोलन करती है।
अत: किसी श्रेणी का अभिसरण, या अपसरण अपूर्ण योगों {Sn} के अनुक्रम के अभिसरण, या अपसरण, पर निर्भर होता है। सामान्यत: जो श्रेणी अभिसारित नहीं होती, वह अपसारित कही जाती है। गुणोत्तर श्रेणी 1 + r + r² + ... के लिए Sn = (1 - rⁿ) / (1 - r) यदि |r| < 1 ; तथा Sn = n यदि r = 1 है। यदि। r। <1 है, तो यह श्रेणी योग 1(1-r) की ओर अभिसारित होती है, अन्यथा अपसारित रहती है।
विद्युत्-चुम्बकीय कुंडली

जब किसी विद्युत चालक (जैसे, तार या बस-बार) को वृत्ताकार रूप में, या कुंडलिनी (हेलिक्स) के रूप में, या सर्पिल (स्पाइरल) के रूप में लपेटा जाता है तो इस रचना को विद्युत्-चुम्बकीय कुंडली (electromagnetic coil)  कहते हैं।  विद्युत इंजीनियरी में इनका अनेकों तरह से उपयोग किया जाता है, जैसे- प्रेरकत्व, विद्युत चुम्बक, ट्रांसफॉर्मर, सेन्सर की कुंडली आदि।
परमा एकादशी

कथा

काम्पिल्य नगरी में सुमेधा नामक एक ब्राह्मण अपनी पत्नी के साथ निवास करता था। ब्रह्मण धर्मात्मा था और उसकी पत्नी पतिव्रता। यह परिवार स्वयं भूखा रह जाता परंतु अतिथियों की सेवा हृदय से करता। धनाभाव के कारण एक दिन ब्रह्मण ने ब्रह्मणी से कहा कि धनोपार्जन के लिए मुझे परदेश जाना चाहिए क्योंकि अर्थाभाव में परिवार चलाना अति कठिन है।
ब्रह्मण की पत्नी ने कहा कि मनुष्य जो कुछ पाता है वह अपने भाग्य से पाता है। हमें पूर्व जन्म के फल के कारण यह ग़रीबी मिली है अत: यहीं रहकर कर्म कीजिए जो प्रभु की इच्छा होगी वही होगा। ब्रह्मण को पत्नी की बात ठीक लगी और वह परदेश नहीं गया। एक दिन संयोग से कौण्डिल्य ऋषि उधर से गुजर रहे थे तो उस ब्रह्मण के घर पधारे। ऋषि को देखकर ब्राह्मण और ब्राह्मणी अति प्रसन्न हुए। उन्होंने ऋषिवर की खूब आवभगत की।
ऋषि उनकी सेवा भावना को देखकर काफी खुश हुए और ब्राह्मण एवं ब्राह्मणी द्वारा यह पूछे जाने पर की उनकी गरीबी और दीनता कैसे दूर हो सकती है, उन्होंने कहा मल मास में जो शुक्ल पक्ष की एकादशी होती है वह परमा एकादशी के नाम से जानी जाती है, इस एकादशी का व्रत आप दोनों रखें। ऋषि ने कहा यह एकादशी धन वैभव देती है तथा पाप का नाश कर उत्तम गति भी प्रदान करने वाली है। किसी समय में धनाधिपति कुबेर ने इस व्रत का पालन किया था जिससे प्रसन्न होकर भगवान शंकर ने उन्हें धनाध्यक्ष का पद प्रदान किया।
समय आने पर सुमेधा नामक उस ब्राह्मण ने विधि पूर्वक इस एकादशी का व्रत रखा जिससे उनकी गरीबी का अंत हुआ और पृथ्वी पर काफी समय तक सुख भोगकर वे पति पत्नी श्री विष्णु के उत्तम लोक को प्रस्थान कर गये।
बॉटम क्वार्क

यह क्वार्क का एक फ्लेवर है अथवा एक प्रकार का क्वार्क है जिसका आवेश -(1/3)e, द्रव्यमान 4.2 GeV/c² तथा प्रचक्रण 1/2 होता है।
गाँधीनगर

राजमार्ग

अहमदाबाद से यह मुंबई-दिल्ली राष्ट्रीय राजमार्ग संख्या-8 द्वारा जुड़ा हुआ है। 1966 में गुजरात की भूतपूर्व राजधानी अहमदाबाद से गांधीनगर स्थानांतरित हुई। यह एक नियोजित शहर है, जो 1970 में अहमदाबाद से शासकीय कार्यालय के आने के बाद सक्रिय हुआ। शहर में सड़कों की ग्रिड प्रणाली है तथा यह क्षेत्रों में विभाजित है, जो बुनियादी सुविधाओं से युक्त है।

हवाई मार्ग

अहमदाबाद का सरदार बल्लभ भाई पटेल अंतर्राष्ट्रीय हवाई अड्डा गांधीनगर का क़रीबी हवाई अड्डा है जो ज़िला मुख्यालय से लगभग 32 किलोमीटर की दूरी पर है।

रेल मार्ग

अहमदाबाद जंक्शन गांधीनगर का क़रीबी रेलवे स्टेशन है। यह रेलवे स्टेशन देश के अनेक हिस्सों से अनेक रेलगाड़ियों के माध्यम से जुड़ा है।

सड़क मार्ग

अहमदाबाद और गुजरात के प्रमुख शहरों से नियमित बसें गांधीनगर के लिए चलती रहती हैं। साथ ही पड़ोसी राज्यों द्वारा भी गांधीनगर सड़क मार्ग से जुड़ा हुआ है।

भूगोल

गांधीनगर अहमदाबाद शहर से 35 किलोमीटर पूर्वोत्तर में साबरमती नदी के दाएँ तट पर स्थित है। साबरमती नदी के पश्चिमी तट पर स्थित गुजरात की राजधानी गांधीनगर का नाम राष्ट्रपिता महात्मा गाँधी के नाम पर रखा गया है। 649 वर्ग किलोमीटर में फैले गांधीनगर को चंडीगढ़ के बाद भारत का दूसरा नियोजित शहर माना जाता है।

दर्शनीय स्थल

अक्षरधाम मंदिर:
गांधीनगर का अक्षरधाम मंदिर भारत के सबसे बड़े मंदिरों में से एक है, और यह एक प्रमुख तीर्थ स्थल हैं। स्वामीनारायण को समर्पित यह मंदिर समकालीन वास्तुकला और शैली का सबसे अच्छा उदाहरण है। हर साल 20 लाख से अधिक लोग इस मंदिर में आते है। मंदिर के प्रमुख आकर्षण स्वामीनारायण की 10 मंजिल लंबी सुनहरी मूर्ति है। इस मंदिर का उद्घाटन 30 अक्टूबर 1992 किया गया था। अक्षरधाम मंदिर 23 एकड़ परिसर के केंद्र में स्थित है, जो राजस्थान से 6,000 मीट्रिक टन गुलाबी बलुआ पत्थर से बनाया गया है। अक्षरधाम मंदिर का मुख्य परिसर 108 फीट ऊंचा है, 131 फीट चौड़ा और 240 फीट लंबा है।

आदर्श स्थल

अदलज, राधेजा, दभोदा आदि यहाँ के प्रमुख दर्शनीय स्थल हैं। 30 क्षेत्रों में बंटे इस शहर के हर क्षेत्र में ख़रीददारी और सामुदायिक केंद्र, प्राथमिक विद्यालय और स्वास्थ्य केन्द्र की व्यवस्था है। स्वामीनारायण संप्रदाय द्वारा संचालित अक्षरधाम मंदिर यहाँ का मुख्य आकर्षण है। ज़िले के रूपल गाँव में मनाया जाने वाला पल्ली पर्व बड़ी संख्या में पर्यटकों को लुभाता है।

जनसंख्या

2001 की जनगणना के अनुसार गांधीनगर की जनसंख्या 1,95,891 है।
नौकुचियाताल

आवागमन

निकटतम रेलवे स्टेशन - काठगोदाम
आज़ादी बचाओ आन्दोलन

आजादी बचाओ आन्दोलन' भारत का एक सामाजिक-आर्थिक आन्दोलन है। यह भारत विदेशी बहुराष्ट्रीय कम्पनियों के उपभोक्ता सामग्री के क्षेत्र में प्रवेश का विरोध करता है। इसके अलावा भारत में पाश्चात्य संस्कृति के दुष्प्रभावों के प्रति भी लोगों को सचेत करता है।
यह नई आजादी उद्घोष नामक एक पत्रिका भी निकालता है। श्री राजीव दिक्षित, डा॰ बनवारी लाल शर्मा आदि इसके प्रखर वक्ता हैं जो देश भर में भ्रमण करते हैं और विभिन्न आर्थिक-सामाजिक विषयों पर भाषण देते हैं। इसके अतिरिक्त यह संस्था आम लोगों एवं विद्यार्थियों के साथ मिलकर बहुराष्ट्रिय कम्पनियों के विरुद्ध आन्दोलन एवं विरोध प्रदर्शन भी करती है। इसने विदेशी बहुराष्ट्रीय कम्पनियोंके विरुद्ध विभिन्न न्यायालयों में कई याचिकायें दायर की जिसमें कई में इनके पक्ष में निर्णय भी आये।
पेप्सी एवं कोक का यह विशेष विरोध करते हैं।

स्थापना

8 जनवरी 1992 को महाराष्ट्र के वर्धा नामक शहर में हुई एक बैठक से 'आजादी बचाओ आंदोलन' का सूत्रपात हुआ। आंदोलन के प्रमुख सूत्रधार श्री बनवारी लाल शर्मा और श्री राजीव दीक्षित इससे पहले भोपाल गैस त्रासदी की जिम्मेदार अमेरिकी कंपनी यूनियन कार्बाइड के विरूद्ध लोक स्वराज अभियान चला रहे थे। आजादी अर्थात् आर्थिक व सांस्कृतिक आजादी और इसको बचाने के लिए विभिन्न गतिविधियां प्रारंभ की गईं।

कार्य

सबसे प्रमुख काम जन प्रबोधन का था और इसके लिए विपुल साहित्य और आडियो विडियो कैसेट बनाए गए। विभिन्न स्थानों पर व्याख्यान, प्रशिक्षण शिविर आदि शुरू किए गए। स्थानीय स्तर पर स्वदेशी वस्तुएं मिल सकें, इसके लिए स्वदेशी भंडार खोलने के प्रयत्न प्रारंभ हुए। धीरे-धीरे आजादी बचाओ आंदोलन का काम भी बढ़ा और लोगों में ग्राह्यता भी। आज देश के 12 प्रदेशों में 1500 तहसील स्तरीय और 300 जिलास्तरीय इकाइयां हैं। 118 गांवों को पूरी तरह स्वदेशी गांव के रूप में विकसित किया गया है जहां न केवल पेप्सी कोला, कोलगेट जैसी विदेशी कंपनियों के उत्पाद ही बिकने बंद हैं, बल्कि खेती भी देशी पद्धति से और रासायनिक खादों व संकर बीजों के बिना की जाती है। साथ ही आंदोलन ने गुणवत्ता के लिए आई। एस.आई। के समान अपना एक ब्रांड विकसित किया है – स्वानंद। स्वानंद अर्थात् स्व (स्वदेशी) का आनंद। आंदोलन द्वारा चलाए जा रहे स्वदेशी भंडारों को भी स्वानंद भंडार ही कहा जाता है। प्रतिवर्ष आंदोलन द्वारा 4-5 बड़े प्रशिक्षण वर्ग लगाए जाते हैं। आजादी बचाओ आंदोलन समाचार नामक एक साप्ताहिक का भी प्रकाशन किया जाता है।
चूंकि भारत कृषि आधारित देश है, इसलिए आंदोलन ने भी कृषि को अपनी सर्वोच्च प्राथमिकता माना है। इसके तहत किसानों को देशी पद्धति से खेती करने की प्रेरणा दी जाती है। रासायनिक खादों की बजाय जैविक खाद, केंचुआ और गोबर खाद आदि का उपयोग करने, खेती के साथ पशुपालन को जोड़ने पर आंदोलन विशेष जोर देता है। आंदोलन की दूसरी प्राथमिकता है, गांव-गांव में स्वदेशी वस्तुओं का उत्पादन। इसके तहत आंदोलन ने बिना सरकारी अनुदान के ही उत्कृष्ट गुणवत्ता वाली और सस्ती खादी बनाने में सफलता पाई है। स्वदेशी उत्पादों का वितरण तीसरी प्राथमिकता है। आंदोलन की चौथी प्राथमिकता है, देशी चिकित्सा पद्धति को बढ़ावा देना।
इस प्रकार गत 13 वर्षों में आंदोलन ने जन प्रबोधन के विपुल प्रयत्न किए हैं, वहीं स्वदेशी उत्पादों के निमार्ण और वितरण हेतु भी काफी काम खड़ा किया है। स्वदेशी उत्पाद की उपलब्धता के साथ-साथ उसकी गुणवत्ता बढ़ाने के लिए भी महत्वपूर्ण प्रयास किए हैं। आंदोलन के राष्ट्रीय प्रवक्ता श्री राजीव दीक्षित से भारतीय पक्ष की वार्ता के संपादित अंश।
भव्या

करियर

भव्या ने अपना फिल्मी करियर 1983 में प्रदर्शित हुई फिल्म प्रेमा पर्व से शुरू की थी, जिसका निर्देशन सिद्दलिंगैया ने किया था। इसी के बाद इन्हें भार्गव द्वारा निर्देशित फिल्म, प्राण स्नेहिता नाम की फिल्म में भी मुख्य किरदार निभाने का मौका मिल गया। ये फिल्म 1983 को सिनेमाघरों में प्रदर्शित हुई। इस फिल्म में इनके साथ शंकर नाग और तारा भी थे। ये फिल्म बॉक्स ऑफिस पर औसत साबित हुई। इसके बाद इन्हें कल्लू वीने नुडीईतु नामक फिल्म में मुख्य भूमिका में काम करने का मौका मिला, जिसमें इनके साथ विष्णुवर्धन मुख्य भूमिका निभा रहे थे। ये भी उसी वर्ष प्रदर्शित हुई। इसके बाद 1984 में इन्हें एक और फिल्म में काम करने का मौका मिला, जो काफी सफल रहा था। ये फिल्म बड्डी बांगरमा थी, जिसमें ये एक पीड़ित बहू की भूमिका निभा रही थी। इसके बाद इनकी अगली फिल्म में ये बिलकुल अलग भूमिका में दिखाई दीं। ये फिल्म प्रलयनटाका थी, जिसमें ये वि॰ रविचंद्रन के साथ काम कर रही थी। ये फिल्म भी पिछले फिल्म की तरह समान वर्ष में ही प्रदर्शित हुई। इसी साल इन्हें कई सारे परियोजनाओं में लगातार व्यस्त रहते देखा जा सकता था। इनमें मुख्य रूप से तमिल फिल्म गीतांजलि था, जिसमें ये मुरली नामक अभिनेता के साथ नजर आ रही थी। इसी साल इन्हें कन्नड़ फिल्म उद्योग से एक बहुत बड़ी फिल्म में काम करने का मौका भी मिल गया। ये फिल्म नी बरेडा कादम्बरी थी, जिसमें इनके किरदार को काफी सराहना मिली।
नाट्यदर्पण

नाट्यदर्पण, नाट्यशास्त्र का प्रसिद्ध ग्रन्थ है। इसकी रचना आचार्य रामचन्द्र और आचार्य गुणचन्द्र ने सम्मिलित रूप से की थी। ये दोनो आचार्य हेमचन्द्र के शिष्य हैं। इनका कार्यकाल गुजरात के सिद्धराज, कुमारपाल और अजयपाल तीनों राजाओं के शासनकाल में रहा है। कहा जाता है कि अन्तिम राजा अजयपाल ने किसी कारण से क्रोधित होकर इन्हें प्राणदण्ड दे दिया था।
आचार्य गुणचन्द्र का “नाट्यदर्पण” के अलावा और कोई दूसरा ग्रंथ नहीं मिलता है। लेकिन कहा जाता है कि आचार्य रामचन्द्र ने कुल लगभग 190 ग्रंथों की रचना की थी। इनके द्वारा विरचित 11 नाटकों के उद्धरण “नाट्यदर्पण” में देखने को मिलते हैं। इसके अतिरिक्त “नाट्यशास्त्र” के इस ग्रंथ में अनेक दुर्लभ नाटकों के भी उद्धरण आए हैं, यथा विशाखदत्त द्वारा विरचित “देवीचन्द्र गुप्त”।
“नाट्यदर्पण” की रचना कारिका शैली में की गयी है। इसकी वृत्ति भी इन्हीं दोनों आचार्यों ने लिखी है। यह ग्रंथ चार “विवेकों” में विभक्त है। इसमें नाटक, प्रकरण आदि रूपक, रस, अभिनव एवं रूपक से सम्बन्धित अन्य विषयों का भी निरूपण किया गया है।
एनटीपीसी कहलगांव

क्षमता

कहलगांव में एनटीपीसी के सुपर थर्मल पावर प्लांट का काम 1985 में शुरू हुआ था। मार्च 1992 में 210 मेगावाट क्षमतावाली पहली यूनिट का संचालन शुरू हुआ। धीरे-धीरे इसकी क्षमता में इज़ाफ़ा होता गया।  संयंत्र की कुल स्थापित क्षमता 2340 मेगावाट है। प्लांट में बिजली उत्पादन के लिए रोजाना 35 हज़ार से 50 हज़ार टन कोयले का इस्तेमाल किया जाता है, जिसकी आपूर्ति झारखंड स्थित राजमहल कोल माइन से की जाती है। प्लांट से हर साल करीब 65 लाख टन फ्लाई ऐश निकलता है।  फ्लाई ऐश में सिलिका, एल्युमिना, पारा और आयरन होते हैं।
कर्नाटक चित्रकला परिषत

के दशक के अंतिम दौर में रखी गयी थी।
सल्ट विकास खंड

सल्ट विकास खंड उत्तराखण्ड राज्य के अल्मोड़ा जनपद का एक सामुदायिक विकास खंड है।

विकास की समस्या

यहाँ विकास के लिए की गई योजनाओं का लोगों को लाभ नहीं पहुँचा है। विकास खंड सल्ट के दर्जनों गांवों को सड़क सुविधा का लाभ देने के उद्देश्य से मरचूला-भिकियासैंण मोटर मार्ग को पूर्व में स्वीकृति दी गई थी। लेकिन सालों बीत जाने के बाद भी इस मोटर मार्ग का निर्माण पूरा नहीं हो पाया है, जिसके कारण ग्रामीणों ने २०१८ में प्रदर्शन किया।

पेयजल संकट

सल्ट विकासखंड के आधा दर्जन से अधिक गांवों में पेयजल संकट २०१८ में काफ़ी गहरा होता हुआ देखा गया है। स्थिति यह है कि लोगों को एक दिन छोड़कर पानी मिल रहा है। प्राकृतिक जल स्रोतों में पानी लेने के लिए सुबह से ही ग्रामीणों की भीड़ जुटती है। इसके बावजूद लोगों को जरूरत के मुताबिक पानी नहीं मिल पाता है।  सल्ट ब्लॉक के कुन्हील, नपटुवा, शशिखाल, प्रेमनगर, पोखरी, देवायल, स्वास्थ्य केंद्र देवायल, हिनौला, कालीगांव, करगेत, रिकवासी आदि गांवों में पेयजल संकट विशेष रूप से गहरा गया है।
विनायक सीताराम सरवटे

विनायक सीताराम सरवटे  () को साहित्य एवं शिक्षा के क्षेत्र में सन १९६६ में भारत सरकार द्वारा पद्म भूषण से सम्मानित किया गया था। शालिनी ताई मोघे उनकी पुत्री थीं।
अन-नफ़ूद रेगिस्तान

विवरण

नफ़ूद में बारिश साल में एक या दो बार गिरती है। कुछ निचले क्षेत्रों में नख़लिस्तान (ओएसिस) हैं जहाँ खजूर, जौ, सब्ज़ियाँ और फल उगाए जाते हैं। ऐसे कुछ क्षेत्र हिजाज़ पहाड़ियों के पास स्थित हैं। नफ़ूद अद दहना के ज़रिये रुब अल-ख़ाली क्षेत्र से जुड़ा हुआ है। दहना एक पतला (केवल २५-५० किमी चौड़ाई वाला) और १,२०० किमी लम्बा रेत के टीलों और कंकर-बजरी से भरा क्षेत्र है। नफ़ूद को कभी-कभी रेत का समुद्र (sand sea) भी कहते हैं।
एक्सबॉक्स वन

इतिहास

यह एक्सबॉक्स 360 के बाद बना था। जून 2015 को माइक्रोसॉफ़्ट ने इसके निर्माण में एक छोटा सा परिवर्तन किया और इसके आकार को घटाया व गुणवत्ता को बढ़ाया।
जीसैट-29

लॉन्च

उपग्रह को जीएसएलवी मार्क 3 की कक्षीय विकास उड़ान पर 2018 में लॉन्च किया गया। इसके उड़ान का नाम जीएसएलवी मार्क 3 डी2 है। जीएसएलवी एमके III ने सफलतापूर्वक जीएसएटी -29 उपग्रह को जिओसिंक्रोनस ट्रांसफर ऑर्बिट (जीटीओ) में रखा।
राबिदा द्वीप (गैलापागोस)

गैलापागोस द्वीपसमूह के राबिदा (जर्विस) द्वीपका नाम उस कॉन्वेंट के नाम पर आधारित है जहाँ कोलंबस ने अपनी प्रसिद्ध अमेरिका यात्रा पर निकलने से पहले अपने बेटे को छोड़ा था। 4.9 वर्ग किलोमीटर (1.9 वर्ग मील) क्षेत्रफल वाले इस द्वीप की अधिकतम ऊंचाई 367 मीटर (1,204 फुट) है। राबिदा पूर्वी प्रशांत महासागर में ईक्वाडोर के पश्चिमी तट से 965 किमी की दूरी पर स्थित है। राबिदा को ब्रिटिश एडमिरल जॉन जर्विस के नाम पर जर्विस द्वीप भी कहते हैं।
राबिदा की रचना करने वाले लावा में निहित लोहे की उच्च मात्रा द्वीप को इसका विशिष्ट लाल रंग देता है। सफेद कपोलों वाली सुईपुच्छ बतख सागर तट के निकट एक नमकीन पानी के अनूप में रहती हैं। इसी अनूप के आसपास भूरे पेलिकन और बूबीपक्षी अपने घोंसले का निर्माण करते हैं। कुछ समय पहले तक राजहंस भी इस नमकीन पानी के अनूप के पास पाये जाते थे, लेकिन अब वो दूसरे द्वीपों पर चले गए है, जिसकी वजह राबिदा पर भोजन की कमी है। फिन्चेस की नौ प्रजातियां भी द्वीप पर पाई जाती हैं।
माइमस (उपग्रह)

माइमस हमारे सौर मण्डल के छठे ग्रह शनि का सातवा सब से बड़ा उपग्रह है। पूरे सौर मण्डल में यह बीसवा सब से बड़ा उपग्रह है। माइमस सब से छोटी ज्ञात खगोलीय वस्तु है जो अपने गुरुत्वाकर्षण के खींचाव से स्वयं को गोल कर चुकी है। माइमस का व्यास (डायामीटर) ३९६ किमी है।

बनावट और रंग-रूप

माइमस का कम घनत्व देखते हुई पता लगता है के यह लगभग सारा-का-सारा ही पानी की बर्फ़ का बना है और इसमें बहुत कम भाग पत्थरीला है। शनि के भयंकर गुरुत्वाकर्षण से पैदा हुए ज्वारभाटा बल की वजह से माइमस का गोला थोड़ा सा पिचका लगता है - इसका एक अक्ष (ऐक्सिस) दुसरे अक्ष से १०% कम है। इस उपग्रह पर बहुत से उल्कापिंडों के गिरने से जगह-जगह पर प्रहार क्रेटर (गड्ढे) बने हुए हैं। एक हरशॅल नाम का विशाल क्रेटर व्यास (डायामीटर) में १३० किमी है, जो की पूरे उपग्रह के व्यास का एक-तिहाई है। इस क्रेटर का फर्श कहीं-कहीं पर इसके इर्द-गिर्द की ज़मीन से १० किमी तक की गहराई पर है और इस गड्ढे की दीवारे ५ किमी ऊंची हैं। जिस भी चीज़ ने टकराकर यह क्रेटर बनाया उसने माइमस को बस तोड़ते-तोड़ते छोड़ दिया। इस क्रेटर से माइमस की उलटी तरफ़ की ज़मीन भी टूटी-फूटी है, यानि टकराव का झटका पूरे माइमस को बुरी तरह हिला गया।
हालांकि की लगभग पूरे माइमस पर ४० किमी व्यास से बड़े क्रेटर देखे जा सकते हैं, इसके दक्षिणी ध्रुव क्षेत्र में क्रेटर २० किमी से छोटे हैं। यह अभी अज्ञात है के ऐसा क्यों है - या तो कोई प्रक्रिया यहाँ से बड़े क्रेटरों के निशान मिटा रही है, या फिर कोई प्रक्रिया इस क्षेत्र में उल्कापिंडों को गिरने से रोक रही है।

अन्य भाषाओँ में

माइमस को अंग्रेज़ी में "Mimas" लिखा जाता है। डायोनी प्राचीन यूनानी धार्मिक कथाओं का एक भीमकाय पात्र था।
इल्लेजिटिमी नॉन कार्बोरंडम

इल्लेजिटिमी नॉन कार्बोरंडम कृत्रिम लातीनी कहावत है जिसका अर्थ है "इन हरामज़ादों को तुम्हें सताने मत दो"।

इतिहास

इस कहावत को संयुक्त राज्य अमरीका के जनरल "विनिगर" जो स्टिलवेल ने विश्व युद्ध के दौरान अपने  आदर्श वाक्य के रूप में अपनाया।  इसे आगे चलकर संयुक्त राज्य अमरीका के राष्ट्रपति पद के प्रत्याशी बैरी गोल्डवॉटर ने लोकप्रिय बनाया।
क़ल्यूबीया मुहाफ़ज़ाह

नाम का उच्चारण

'क़ल्यूबीया' में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से मिलता-जुलता लेकिन ज़रा भिन्न है। इसका उच्चारण 'क़ीमत' और 'क़ुरबानी' 'क़' से मिलता है।
चलकुड़ी नदी

चलकुड़ी नदी भारत की एक प्रमुख नदी हैं। यह पश्चिमी घाट से निकलती है।